**Ադուսիմիլի Ջանարդհան Վարապրասադ** (անգլ.՝ Adusumilli Janardhan Varaprasad, տելուգու՝ అడుసుమిల్లి జనార్ధన వరప్రసాద్, առավել հայտնի է որպես **Ահուտի Պրասադ**), հնդիկ դերասան։ Մի քանի աղբյուրների համաձայն նկարահանվել է 100-300 ֆիլմերում` տելուգու, կաննադա, հինդի և թամիլերեն լեզուներով։ Կինոյի արտիստների ակադեմիայում զբաղեցրել է քարտուղարի պաշտոն (անգլ.՝ Movie Artistes Association):

Կենսագրություն
--------------

Ահուտի Պրասադը ծնվել է 1958 թվականի հունվարի 2-ին Անդխարա-Պրադեշ նահանգի Կրիշնա շրջանի Կոդուրու գյուղում, Ադուսիմիլլի Ռամա Ռաո և Խայմավատի ընտանիքում։ Նա դեռ երեխա էր, երբ ընտանիքի հետ տեղափոխվել է Կարնատակա նահանգ։ Քոլեջում սովորելու տարիներին տարվել է դերասանական խաղով և քոլեջը ավարտելուց հետո ընդունվել է կինոյի և հեռուստատեսության համալսարան (անգլ.՝ Madhu Film and TV Institute of Acting) Հայդարաբադում։

Իր առաջին դերը Պրասադը ստացել է «*Ee Prasnaku Baduledi »* կինոնկարում, սակայն առաջինը վարձույթի է հանվել «Վիկրամ» ֆիլմը, որտեղ առաջնախաղ է ունեցել Ակինենի Նագարջունը։ Դերասանը ստացել է «Ահուտի» մականունը , համանուն ֆիլմում չարագործի դերը փայլուն կատարելու շնորհիվ:

1980-ականներին իր կարիերայի վաղ փուլերում Պրասադը բացասական դերեր է մարմնավորել, հետագայում նա անցել է կատակերգական դերերի։ Նրա լավագույն ֆիլմերից են Indra (2002), Malliswari (2004), Full Moon (2007) և Bendu Apparao RMP (2009) ֆիլմերը։

«Սիրո շունչ» ֆիլմում դերասանուհի Տաբուի հոր դերը մարմնավոելու շնորհիվ նա դրական արձագանքների է արժանացել։ 2003 թվականին «Nasu Ninnu Premistunnanu» ֆիլմում լավագույն բացասական դերի համար Պրասադը արժանացել է Nandi մրցանակի, իսկ լավագույն բնահատուր դերի համար` «Լիալուսին» (2008) ֆիլմում, որտեղ մարմնավորել է հարբեցող տանտիրոջ։ Չնայած դերասանը ծնվել է Կրիշնա շրջանում, նա վարպետորեն տիրապետում էր Արևելյան և Արևմտյան Գոդավարի շրջանների արտասանությանը։

2011 թվականին դերասանի մոտ ախտորոշվել է գունավոր քաղցկեղ : Չնայած իր հիվանդությանը` նա մինչև վերջին օրերը շարունակել է նկարահանվել ֆիլմերում։ Նրա կենդանության օրոք թողարկված վերջին ֆիլմը *Rowdy Fellow* էր, Նառա Ռոխատոյի մասնակցությամբ։ Եվս մի քանի ֆիլմ` *Rudramadevi* » և «*Sankara*, թողարկվել են նրա մահից հետո։

Դերասանը ընտանիքի հետ վերջին տարեդարձը նշել է ուրբաթ՝ հունվարի 2-ին : Սակայն շաբաթ օրը` երեկոյան, նրա վիճակը կտրուկ վատթարացել է և նրան տեղափոխել են Կրիշնայի բժշկական գիտությունների ինստիտուտ (անգլ.՝ Krishna Institute of Medical Sciences), որտեղ 2015 թվականի հունվարի 4-ին նա մահացել է։ Ահուտի Պրասադը դիակիզվել է երկուշաբթի՝ Երրագադ թաղամասի դիակիզարանում, այն բանից հետո, երբ հարազատներն ու գործընկերները կատարել են վերջին ծեսը։

Դերասանն ամուսնացած էր Վիժայա Նիրմալայի հետ, նրանք ունեին երկու որդի` Բհարանին և Քարթիկին։

Ծանոթագրություններ
------------------

1. 1 2  «Telugu actor Ahuti Prasad dead». *Business Standard* (անգլերեն). 2015 թ․ հունվարի 4. Վերցված է 2015 թ․ հունվարի 31-ին.
2. 1 2 3  «Ahuti Prasad Passed Away» (անգլերեն). Gulte.com. 2015 թ․ հունվարի 4. Վերցված է 2015 թ․ հունվարի 31-ին.
3. 1 2 3  «Film Actor 'Ahuti' Prasad is Dead». *The New Indian Express* (անգլերեն). 2015 թ․ հունվարի 5. Վերցված է 2015 թ․ հունվարի 31-ին.
4. 1 2 3  «ఆహుతి ప్రసాద్ కన్నుమూత» (թելուգու). Sakshi.com. 2015 թ․ հունվարի 5. Վերցված է 2015 թ․ հունվարի 31-ին.
5. 1 2 3  «Popular Telugu Actor Ahuti Prasad Dies at 57». *Outlook* (անգլերեն). 2015 թ․ հունվարի 4. Վերցված է 2015 թ․ հունվարի 31-ին.
6. ↑  «Nandi Awards 2002» (անգլերեն). Idlebrain.com. 2003 թ․ սեպտեմբերի 8. Արխիվացված օրիգինալից 2014 թ․ հոկտեմբերի 15-ին. Վերցված է 2019 թ․ նոյեմբերի 7-ին.
7. ↑  «Nandi awards 2007 announced» (անգլերեն). Idlebrain.com. 2008 թ․ հունվարի 12. Արխիվացված է օրիգինալից 2015 թ․ մայիսի 31-ին. Վերցված է 2019 թ․ նոյեմբերի 7-ին.
8. ↑  «Ahuti Prasad, renowned Telugu actor, died of cancer». *The Times of India* (անգլերեն). 2015 թ․ հունվարի 4. Վերցված է 2015 թ․ հունվարի 31-ին.
9. ↑  Suresh Kavirayani (2015 թ․ հունվարի 5). «Ahuti Prasad kept cancer a 'secret'». *Deccan Chronicle* (անգլերեն). Վերցված է 2015 թ․ հունվարի 31-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database · ԿինոՊոիսկ · ԿինոՊոիսկ |

 |